钦定古今图书集成/明伦汇编/官常典/第668卷 > 《授杨廉陕王傅制》前人
## 钦定古今图书集成/明伦汇编/官常典/第668卷 > 《授杨廉陕王傅制》前人

门下：利建子弟，旁求师傅，委之训导，必学方直。银青
光禄大夫前岐州刺史上柱国归义县开国子杨廉外示静默，言将发而寡辞；内敷条理，德不孤而应物。
故能游艺聚学，修官辨政，台阁尽清华之选，吏人怀
抚贷之馀。仪刑是称，参议斯在，当肄业于邹衍，俾赋
诗于韦孟。可陕王傅，勋封故故，主者施行。